Eesti postiajaloo nurgake / Estonian postal history blog
#000000
“KONTROLLITUD” tsensuuritempel ja selle kaks eri tüüpi kuupäevatemplit
#000001
Postkaart, mis kannab PAEKÜLA AG postitemplit kuupäevaga 27.04.1942. Tsensor on lisanud punase “KONTROLLITUD” templi ning kuupäevatempli “29. IV. 1942”, kus kuu on rooma numbriga.
#000002
Punased ja lillad “KONTROLLITUD” tsensuuritemplid II maailmasõja aegsetel Eestis kulgenud postisaadetistel pole haruldased ja neid on näha nii lisatud kuupäevatempliga, kui ilma. Sellised templid löödi Eesti postisüsteemi tsensorite poolt peale osadele läbi Eesti postisüsteemi kulgenud saadetistele. Ainult läbi Saksa Ametiposti (Deutsche Dienstpost) liikunud saadetistel tavapäraselt “KONTROLLITUD” tsensuuritempleid pole, kuigi osaliselt Eesti ja osaliselt läbi Saksa Ametiposti kulgenud saadetistel võib neid olla. Hurda/Ojaste postiajaloo käsiraamat mainib (lk 751), et tavaliselt lisati juurde ka kuupäevatempel, kuid kas asi oli tegelikult nii?
#000003
Kui omad rohkem infot mõne siinse postisaadetise, selle saaja/saatja kohta või oskad muud lisada siis palun saada kommentaar või e-kiri.
#000006